ארנאוט דנג'ומה

ארנאוט דנג'ומה חרונפלד (באנגלית: Arnaut Danjuma Groeneveld; נולד ב-31 בינואר 1997) הוא כדורגלן הולנדי יליד ניגריה המשחק בעמדת הקיצוני באברטון ובנבחרת הולנד.

קריירת מועדונים

פ.ס.וו. איינדהובן 
דנג'ומה הצטרף לפ.ס.וו. איינדהובן ב-2008 מטופ אוס. הוא ערך את הופעת הבכורה שלו כשחקן יונג פ.ס. וו. בליגת המשנה ההולנדית ב-7 בדצמבר 2015 נגד נאק ברדה.

ניימכן 
בקיץ 2016 חתם בניימכן.

ב-10 בספטמבר 2016 הוא ערך את הופעת הבכורה שלו נגד קבוצתו לשעבר, פ.ס. וו. איינדהובן.

קלאב ברוז' 
ביולי 2018, חתם דנג'ומה בקלאב ברוז'. ב-3 באוקטובר 2018, כבש שער מול אתלטיקו מדריד בהפסד 3–1 בשלב הבתים של ליגת האלופות.

בורנמות' 
ב-1 באוגוסט 2019, דנג'ומה חתם בבורנמות' מהפרמייר ליג תמורת תשלום של 13.7 מיליון פאונד, וחתם על חוזה ארוך טווח.

הוא ערך את הופעת הבכורה שלו בבורנמות' במשחק גביע הליגה נגד ברטון אלביון ב-25 בספטמבר 2019. בסיום העונה נשר איתה לצ'מפיונשיפ.

הוא כבש את שערו הראשון עבור בורנמות' בניצחון 2–3 מול בלקברן רוברס ב-12 בספטמבר 2020.

ויאריאל 
ב-19 באוגוסט 2021, חתם דנג'ומה בוויאריאל מהלה ליגה, בחוזה עד יוני 2026.

הוא כבש את שערו הראשון עבור המועדון ב-1–1 מול אתלטיקו מדריד ב-29 באוגוסט. הוא כבש את שערו הראשון בליגת האלופות במועדון בתיקו 2–2 נגד אטאלנטה ב-14 בספטמבר. ב-19 בפברואר 2022 כבש שלושער בניצחון 1–4 בליגה על גרנדה.

ב-6 באפריל 2022, כבש את השער היחיד בניצחון ויאריאל על באיירן מינכן במסגרת רבע גמר ליגת האלופות.

טוטנהאם הוטספר 
במהלך ינואר 2023 נשלח דנג'ומה בחזרה לאנגליה לטובת השאלה באברטון, מהפרמייר ליג.  אך ברגע האחרון טוטנהאם הוטספר הלונדונית החליטה לסגור את עסקת ההשאלה.  וב-25 בינואר 2023 הושאל דנג'ומה לטוטנהאם עד לסיום העונה.  ב-28 בינואר 2023 ערך דנג'ומה את הופעת הבכרוה שלו במועדון, כשעלה מהספסל בניצחון 3–0 על פרסטון נורת' אנד במסגרת הגביע האנגלי. ב-15 באפריל כבש שער בכורה בפרמייר ליג בהפסד 2–3 לבורנמות'.

אברטון
ב-23 ביולי 2023 הושאל לאברטון לעונה אחת. ב-2 בספטמבר כבש שער בכורה בקבוצה, בתיקו 2-2 עם שפילד יונייטד.

קריירה בינלאומית 
דנג'ומה נולד בניגריה לאב הולנדי ולאם ניגרית, ויכול היה לבחור איזו נבחרת לייצג.

דנג'ומה זכה לזימון הראשון שלו כאשר רונאלד קומאן זימן אותו לנבחרת הולנד באוקטובר 2018. הוא שיחק את משחקו הבינלאומי הראשון נגד גרמניה ב-13 באוקטובר כשנכנס כמחליף בדקה ה-68. הוא כבש את שערו הראשון ב-16 באוקטובר 2018 מול בלגיה.

תארים 
קלאב ברוז'
 הסופר קאפ הבלגי: 2018

קישורים חיצוניים

הערות שוליים 

כדורגלנים ניגרים
כדורגלנים הולנדים
קשרי כדורגל ניגרים
קשרי כדורגל הולנדים
לאגוס: כדורגלנים
כדורגלני פ.ס.וו. איינדהובן
כדורגלני ניימכן
כדורגלני קלאב ברוז'
כדורגלני בורנמות'
כדורגלני ויאריאל
כדורגלני נבחרת הולנד
כדורגלני טוטנהאם הוטספר
כדורגלני אברטון
הולנדים שנולדו ב-1997
ניגרים שנולדו ב-1997